Na temelju članka 36. Statuta Općine Vladislavci („Službeni glasnik“ Općine Vladislavci br. 3/13 i 3/17) i članka 8. Pravilnika o unutarnjem redu Jedinstvenog upravnog odjela („Službeni glasnik „ Općine Vladislavci br. 1/17 i 4/17) Općinski načelnik Općine Vladislavci dana 25. siječnja 2018. godine, donosi

**ODLUKU**

**o rasporedu na rad**

**na provedbi projekta „Zaželi“ – program zapošljavanja žena,**

**„Snaga žena- skrbim za druge, brinem za sebe“**

**UP.02.1.1.05.0070**

**Članak 1.**

Ružica Šinik, mag.oec., zaposlena na neodređeno vrijeme u Jedinstvenom upravnom odjelu Općine Vladislavci na radnom mjestu viši stručni suradnik za financije , raspoređuje se na rad na projektu „Zaželi“ – program zapošljavanja žena, „Snaga žena-skrbim za druge, brinem za sebe“ UP.02.1.1.05.0070.

**Članak 2.**

Temeljem ove Odluke navedena će u razdoblju od 30 mjeseci, počevši od 25. siječnja 2018. godine do 24. srpnja 2020. godine, raditi na projektu 25,10 % rada mjesečno. Surađivat će sa drugim članovima projektnog tima i projektnim partnerima te obavljati i druge poslove prema nalogu voditelja projekta.

**Članak 3.**

Radno vrijeme utrošeno na radu na projektu evidentira se u evidencijama radnog vremena, te u knjigovodstvenim evidencijama kao dio provedbe projektnih aktivnosti i sukladno stavkama troškovnika projekta, u dijelu provedbe aktivnosti Općine Vladislavci.

**Članak 4.**

Ova Odluka stupa na snagu danom donošenja i objavit će se u „Službenom glasniku“ Općine Vladislavci.

KLASA: 112-03/18-01/01

UR.BROJ: 2158/07-02-18-2

Vladislavci, 25. siječnja 2018.

**Općinski načelnik**

Marjan Tomas, v.r.